Period: Old Babylonian
Genre: Literary
Transliteration:
<SURFACE>
{d}en-lil₂ dug₄-ga u₁₈-ru di zu galam daŋal-la-am₃
ka-aš bar e₃ dug₄-ga-ni nu-kam₃-me-da umuš...šu-ni-še₃ ŋar
{d}iš-me{d}da-gan ŋuruš kalag sa su piriŋ šul kalag ni₂-ŋal₂-la
dili...ni mah en mu dug₃ sa₄-a-ni kur šar₂-ra pad₃-da
...zi-ŋal₂-la...
a₂-bad₃ uŋ₃ dur₂-ru-na-bi-še₃ saŋ gig₂ šu mu-na-šum₂-ma
nesaŋ kur-ra-da si ša-mu-na-ni-ib-sa₂-aš
e₂-gal dug₃-ga-na ki la-ba-na-tag-ge
ud-ba {d}iš-me{d}da-gan šul ur-saŋ er₉ dub₃-ŋal₂-e-ne-ke₄
nibru{ki} iri numun uŋ₃ šar₂-ra i-i til₃-le u₃-tud ŋal₂-la-še₃
kaš₄ di hu-luh-e ŋi₆ an-bar₇-ba gub-bu muš₃ nu-tum₂-mu
ud šu₂-uš niŋ₂-nam tum₃ di gal-e-eš na-an-ŋar
zig₃-ga-ni u₁₈-lu a-ma-ru tum₉ sumur-ba du-a
a₂-na ba₉-ra₂-a-ba ŋa₂-ŋa₂-ŋa₂-da-na su₃-ud-bi-še₃ ŋir₂-ŋir₂-re
piriŋ huš edin-na-gin₇ usu nam-šul-ba du-a
dub₃ kaskal-la bad-bad-da-ni-a ŋiš-la₂ me₃...
{anše}si₂-si₂ har-ra-an-na kun...
maš₂-tarah-gin₇ kaš₄-kaš₄-e...
du₁₀-ub šu bar-ra nu-kuš₂-u₃...
dumu niŋ₂ tum₂-tum₂ {d}en-lil₂-la₂-ka
niŋ₂ šag₄ hul₂-hul₂ {d}nin-lil₂-la₂-ka
lugal-e eš₃ za-gin₃-na-še₃ muš₃ la-ba-ra-tum₂-mu
ud-ba {d}iš-me{d}da-gan {urud}alan mir-re-e kaš₄-kaš₄-e hu-luh-ha-na
e₂-ni₂-guru₃ barag kal-kal-la-na
mu-ni-in-gub še-er-zid-de₃-eš bi₂-in-gun₃
nun gal zag an-na en dug₄-ga nu-kam₃-me-da
saŋ-ki zalag igi zid il₂-la-na
he₂-en-ši-ni-ŋal₂ sipad zid tud-da-ni-še₃
lugal a₂ niŋ₂-hul dim₂-ma ib₂-ši-aŋ₂-e-a
mu-sar-ra-ba šu bi₂-ib₂-ra-a mu-ni bi₂-ib₂-sar-a
aš₂ bal-a-ba-ke₄-eš lu₂-kur₂ šu ba-an-zi-zi-i-a
lu₂-ba {d}en-lil₂ lugal-ŋu₁₀ {d}nin-lil₂ nin-ŋu₁₀ nam...
{d}en-ki {d}iškur {d}ezina₂ {d}šakkan₂ en...
he₂-ŋal₂ an ki-a a-ba-da-an-gi₄-eš hul-bi...

Cuneiform:
<SURFACE>
𒀭𒂗𒆤𒅗𒂵𒍇𒊒𒁲𒍪𒃴𒂼𒆷𒀀𒀭
𒅗𒀸𒁇𒌓𒁺𒅗𒂵𒉌𒉡𒆒𒈨𒁕𒌆...𒋗𒉌𒂠𒃻
𒀭𒅖𒈨𒀭𒁕𒃶𒄨𒆗𒊓𒋢𒊊𒂄𒆗𒉎𒅅𒆷
𒀸...𒉌𒈤𒂗𒈬𒄭𒄷𒈿𒀀𒉌𒆳𒊹𒊏𒅆𒊒𒁕
...𒍣𒅅𒆷...
𒀉𒂦𒌧𒂉𒊒𒈾𒁉𒂠𒊕𒈪𒋗𒈬𒈾𒋧𒈠
𒉠𒆳𒊏𒁕𒋛𒊭𒈬𒈾𒉌𒅁𒁲𒀸
𒂍𒃲𒄭𒂵𒈾𒆠𒆷𒁀𒈾𒋳𒄀
𒌓𒁀𒀭𒅖𒈨𒀭𒁕𒃶𒂄𒌨𒊕𒄊𒄭𒅅𒂊𒉈𒆤
𒂗𒆤𒆠𒌷𒆰𒌧𒊹𒊏𒄿𒄿𒋾𒇷𒅇𒌅𒅅𒆷𒂠
𒁽𒁲𒄷𒈛𒂊𒈪𒀭𒉈𒁀𒁺𒁍𒈹𒉡𒁺𒈬
𒌓𒋙𒍑𒃻𒉆𒉐𒁲𒃲𒂊𒌍𒈾𒀭𒃻
𒍣𒂵𒉌𒍇𒇻𒀀𒈠𒊒𒅎𒊨𒁀𒁺𒀀
𒀉𒈾𒁁𒁺𒀀𒁀𒂷𒂷𒂷𒁕𒈾𒋤𒌓𒁉𒂠𒄈𒄈𒊑
𒊊𒍽𒂔𒈾𒁶𒀉𒆗𒉆𒂄𒁀𒁺𒀀
𒄭𒆜𒆷𒁁𒁁𒁕𒉌𒀀𒄑𒇲𒀞...
𒀲𒍣𒍣𒄯𒊏𒀭𒈾𒆲...
𒈧𒁰𒁶𒁽𒁽𒂊...
𒄭𒌒𒋗𒁇𒊏𒉡𒊨𒅇...
𒌉𒃻𒁺𒁺𒀭𒂗𒆤𒇲𒅗
𒃻𒊮𒄾𒄾𒀭𒎏𒆤𒇲𒅗
𒈗𒂊𒀊𒍝𒆳𒈾𒂠𒈹𒆷𒁀𒊏𒁺𒈬
𒌓𒁀𒀭𒅖𒈨𒀭𒁕𒃶𒍏𒀩𒂇𒊑𒂊𒁽𒁽𒂊𒄷𒈛𒄩𒈾
𒂍𒉎𒅍𒁈𒆗𒆗𒆷𒈾
𒈬𒉌𒅔𒁺𒊺𒅕𒍣𒉈𒌍𒉈𒅔𒁯
𒉣𒃲𒍠𒀭𒈾𒂗𒅗𒂵𒉡𒆒𒈨𒁕
𒊕𒆠𒌓𒅆𒍣𒅍𒆷𒈾
𒃶𒂗𒅆𒉌𒅅𒉺𒇻𒍣𒌅𒁕𒉌𒂠
𒈗𒀉𒃻𒅆𒌨𒁶𒈠𒌈𒅆𒉘𒂊𒀀
𒈬𒊬𒊏𒁀𒋗𒉈𒌈𒊏𒀀𒈬𒉌𒉈𒌈𒊬𒀀
𒀾𒁄𒀀𒁀𒆤𒌍𒇽𒉽𒋗𒁀𒀭𒍣𒍣𒄿𒀀
𒇽𒁀𒀭𒂗𒆤𒈗𒈬𒀭𒎏𒆤𒎏𒈬𒉆...
𒀭𒂗𒆠𒀭𒅎𒀭𒊺𒌁𒀭𒄊𒂗...
𒃶𒅅𒀭𒆠𒀀𒀀𒁀𒁕𒀭𒄄𒌍𒅆𒌨𒁉...